Nuwe begroting goedgekeur deur Kouga-raad | News24
Nuwe begroting goedgekeur deur Kouga-raad
DIE Kouga-raad het die munisipaliteit se be-dryfs- en kapitaalbegroting vir die nuwe boek-jaar op 31 Mei goedgekeur.
Die watertarief vermeerder met 11%, sanitasie met 9%, vullisverwydering met 8%, elektrisiteit gemiddeld met 7,57% en die Omgewingsbestuurfooi (OBF) met 6%.
Volgens die burgemeester, sal hy en die Speaker nie nuwe voertuie of drywers kry nie.
Die Kouga-munisipaliteit beoog om allerlei weë te ondersoek om meer geld vir die opknap van infrastruktuur en uitbreiding van dienste in te win. Volgens Kouga-burgemeester, Horatio Hendricks, beplan die raad om munisipale grond te verkoop wat nie benodig word vir dienslewering nie.